2019.04.20. Geotúra a Somló hegyre, borkóstolóval

<https://www.facebook.com/events/629393570820249/>

|  |  |
| --- | --- |
| **Szarvasház logó** |  |
| **GEOTÚRA A SOMLÓ HEGYRE, BORKÓSTOLÓVAL**  **(2019. április 20. szombat)**  A túra meredek kaptatóval indul, de megéri a fáradságot, ugyanis **Somló** **középkori várromja**, illetve a hegytetőn épült **kilátó** alkalmat ad a csodálatos panoráma megtekintésére. A lépten-nyomon felbukkanó, változatos formavilágú **bazaltsziklák** az egykori **tűzhányó** 4 millió éves történetét őrzik. A **Kinizsi-sziklához** még egy legenda is fűződik, melyet a vár felé vezető emelkedőn ismerhetünk meg. A hegy élővilágának első tudományos leírójáról, Kitaibel Pálról a róla elnevezett tanösvényen emlékezünk meg. A hangzatos nevű **Taposókút** és a **Kőkonyha** ismertetése sem maradhat el, utóbbinál lehetőség nyílik majd néhány pohárral megkóstolni a hegy nedűjéből a Kőkonyha Borteraszon, a **Barcza Pincénél**. Nem időzünk sokáig, mert hegy három kápolnája közül kettő, a **Szent Ilona** és a **Szent Márton kápolna** vár ránk. A túra végeztével érdemes egy délutáni sétát tenni hazánk egyik legjobb állapotban fennmaradt, és a közelmúltban helyreállított klasszikus tájkertjében, a **Doba-somlóvári  Erdődy-kastélyparkban**.  **Időpont**: 2019. április 20. (szombat), 10.00 óra  **Találkozó**: Doba, Három Diófa buszmegálló ([Térkép](https://www.google.hu/maps/place/Doba,+H%C3%A1rom+di%C3%B3fa/@47.159398,17.374075,15z/data=!4m5!3m4!1s0x0:0xbc964ad629aec579!8m2!3d47.159398!4d17.374075))  **Útvonal**: Doba - Kinizsi-szikla - Somlói várrom - Szent István kilátó (432 m) - Szent Ilona kápolna -  Taposó-kút - Kőkonyha - Szent Márton kápolna - Doba  **Táv/szintemelkedés:**11 km/350 m  **A túra időtartama:** kb. 5 óra  **Részvételi díj**: 1000 Ft/fő  **Borkóstoláson való részvétel (opcionális)**: 2500 Ft/fő  **Túravezető**: Czibula György, geotúra-vezető  **Előjelentkezés**: péntek este 19.00 óráig E-mail-en (szarvashaz@szarvashaz.hu) vagy telefonon (+36 30 919 5868), a név, a létszám és a telefonos elérhetőség megadásával. A jelentkezésről a túravezető visszaigazolást küld, legkésőbb a jelentkezési határidőig. A túra minimum 15 fő jelentkezése esetén indul. | |
| **Weboldal:**[***www.szarvashaz.hu***](http://www.szarvashaz.hu/)  **E-mail:**[***szarvashaz@szarvashaz.hu***](javascript:fm.eMailClicked.raise('szarvashaz@szarvashaz.hu');)  **Cím: 8597 Döbrönte, Fő utca 31.** | |

Általunk bejárt útvonal gpsies-térképe: <https://www.gpsies.com/map.do?fileId=wlqtnweubpkmbpsj>